
Referat af Årsmøde i 
Mosbjerg-Tolne Landsbyråd
 den 9. maj 2016 kl. 19.00
i Mosbjerg Sognegård.

	
1. Valg af ordstyrer
2. Valg af referent
3. Godkendelse af dagsorden
4. Beretning om det forgangne år
5. Beretning om regnskab
6. Indkomne forslag
7. Valg af formand
8. Valg af næstformand
9. Valg af sekretær
10. Valg af kasserer
11. Valg af revisor
12. Eventuelt.

Der er mødt 17 personer

Ad 1.	Valg af ordstyrer 	
Egon Holm blev valgt.

Ad 2.	Valg af referent   		 
Inger Barkholt Thomsen blev valgt.

Ad 3.	Godkendelse af dagsorden		
Dagsorden blev godkendt.



Ad 4.	Beretning fra det forgangne år	
Så er der atter gået et år i Landsbyrådet, og i det forløbne år har der været mange ting oppe at vende. Det er dejligt – selv om intentionerne er der om at gøre mødet kort – så lykkes det næsten aldrig.
Et af de emner vi har haft på programmet var lukningen af rute 228. Det hjalp ikke så meget, det er ikke blevet nemmere at komme fra området med offentlig trafik.
Hjemmesiden er kommet op at kører igen. OBS den hedder nu mosbjergtolne.dk – uden mindestreg. Den gamle er købt af en i Atlanta, jeg ved godt at der er reklame for Mulberry på denne side nu. Kan ikke gøre noget ved det. Så det er bare at melde noget ind til siden. Vi ved ikke alle de arrangementer der er.
Vi er en del af Landsbyforum i Hjørring kommune. Der er afsat en pulje penge til landdistriktet og de fordeles efter de ansøgninger der er kommet, til de 4 møder der afholdes årligt. 
Tak til de 2 der stillede op en fredag eftermiddag i Metropolen for at tale med Sjællændere hvis arbejdsplads er flyttet til HMAK. De første er kommet – de er så godt nok flyttet til Lendum – det er da i landdistriktet.
Sidste år fik vi tilskud til nye borde- & bænkesæt til Vogn og Petanque banen i Tolne. Denne får i år et tilskud til stenmel.
Ellers får vi informationer vedr. hvad der rører sig i kommunen vedr. landdistriktet. Udvalg under kommunen er i øjeblikket i gang med at skrive en ny Landdistriktsplan. Vi venter spændt på et udspil på hvordan den kommer til at se ud. Vi har ønsket at komme mere med i beslutningerne. Vi er trods alt 40 % der bor i landdistriktet og vi betaler da også skat.
Jeg gik med i en arbejdsgruppe vedr. synliggørelsen af landdistriktet. Det har resulteret i projektet, Den gode historie, Facebook siden vi har oprettet i denne forbindelse er ”Et aktivt nærområde”. Så meld ind med historier billeder (her sælger pels godt), korte video opslag er meget velkomne.  Kun positive historier ellers bliver de slettet af administratorerne. Det er bare med at komme i gang så vi kan komme i betragtning til 1. præmien. Gå ind og foreslå siden til jeres venner – jo flere der ser siden jo mere udbredt bliver vores område.
Ældretræffet i 2015 gav ikke et overskud. Selv om vi havde fået fat i et større navn der skulle kunne trække deltagere – så kom de ikke. I år prøver vi igen for det er et meget godt arrangement. Arbejdsgruppen er godt i gang med planlægningen. Så spred budskabet. Der er plakater og flyers I kan tage med.  
Jeg vil gerne sige tak til de hjælpere der stillede op i sommerferien. Det var rigtig dejligt at I ville bruge en dag på det.
Der kommet nye legeredskaber på Det Rekreative Område og det er godkendt af kommunen. Mon ikke vi kan finde på noget mere vi skal have lavet.  Skønt at det bliver brugt. Og vi ses da til Sankt Hans fest ikke.
Landsbypedellen - har vi meget glæde af. Der er nok af opgaver til Jan. Måske for mange?? I marts måned så kan vi konstatere at al tiden bruges i Pavillonen for at få revyen til at løbe af stablen.
Hvis der er noget I skal bruge Jans hjælp til så tag fat i ham.
Tak for det arbejde du laver Jan. Hvordan fik vi det lavet før?
Et fast punkt på dagsordene er nyt fra Friskolen og Børnehus. Vi er meget glade for at det går godt for skolen børnehuset og at samarbejdet er kommet til at fungere. 
Endelig vil jeg sige mange tak til ”landsbyrødderne”. Det er dejligt at der kommer så mange til vores møder. Det viser at der er en interesse i hvad der foregår i vores område. HUSK at melde ind hvis der er noget I ønsker omtalt på hjemmesiden, Facebook eller skærmen i Brugsen.
SÅ MANGE TAK FOR GODT SAMARBEJDE. 

Ad 5.	Beretning om regnskab	
Regnskabet blev omdelt, gennemgået og godkendt. Det viser et overskud på 3.134,98 kr.

Ad 6.	Indkomne forslag
Der er ikke indkommet nogen forslag

Ad 7.	Valg af formanden
Genvalg til Kirsten Walther

Ad 8.	Valg af næstformand
Genvalg til Bitten Pedersen

Ad 9.	Valg af sekretær
Genvalg til Inger Barkholt Thomsen

Ad 10.	Valg af kasserer
Genvalg til Jette Jensen

Ad 11.	Valg af revisor
Genvalg til Karen Pedersen

Ad 12. 	Evt. 
Ulla Pia Lauritsen, Mosbjerg Borgerforening gør opmærksom på at skiltene, der er sat op om Børnefestival og Pinsegudstjeneste, er for små. Snak om hvordan større plakater kan sættes op så de bliver tydeligere. Evt. at bruge rør ligesom til flagene.

Tolne borgerforenings offentlige Facebook side er ved at lukke ned.
Knud Mølgaard, Tolne Borgerforening gør opmærksom på at der skal et nyt skilt op med vores hjemmeside portal, et i Mosbjerg ved brugsen og et i Tolne. Knud arbejder videre med det.

Kirsten Walther gør opmærksom på folder om bevaringsværdige bygninger i Hjørring kommune.

Naturmødet i Hirtshals den 26. – 28. maj har temaet Helligdom eller ressource.

Mosbjerg - Tolne vin – Karen Pedersen Brugsen efterlyser en kreativ sjæl, der har lyst til at lave etiket. Smagning for bestemmelse af vin den 3. juni mellem 16 og 19, i forbindelse med ”Smag på Brugsen”.

Herefter blev generalforsamlingen afsluttet.

Efter generalforsamlingen fortalte Tove Fønss om LAG Nord. LAG Nord består af Hjørring, Frederikshavn og Brønderslev kommuner.
Lag Nord arbejder for at udveksle erfaringer og gøre andre opmærksomme på værdierne ved at bo på landet. Omtale af Facebook projektet med Lars fra Konxion, samt de projekter LAG Nord gav støtte i 2015. Det er næste kun fantasien der sætter grænser for hvad der kan søges til. 



Meddelelser fra tilstedeværende medlemmer

Karen M Rytterlaget deltager i Børnefestival og julefest.

Karen P der er vinsmagning den 3. juni, der er 2 vine at vælge imellem.
Der er hylder til overs fra rokering i brugsen, de kan hentes, ligger bag brugsen op mod naboen. Coop bliver 150 år, der er forestilling i Bio center Hjørring onsdag den 11/5 kl. 16.30.
Søren Bjerg har ønsket at gå fra bestyrelse, så der Allan Holmberg og Jens Lauritsen deles om formandsposten.

Allan 	Spejderne havde besøg af ”Dronningen” den 16/4. Der er Kr. Himmelfartsløb
De store hygger sig med bygning af shelter, og de skal ud at sejle med redningsbåden i Sæby.

Palle Fuglsang sættes flyers om Børnefestivallen, i bilerne på P-pladsen ved Sindal Marked.

Ulla C	søger om penge til vedligehold af legepladsen. Hun har sammen med pedellen set på pladsen.

TMI 	Alle hold er i fuld gang, der er mange nye medlemmer.

[bookmark: _GoBack]Ulla P 	Mosbjerg Borgerforening Der er fælles grill med TMU ved Tour de Mosbjerg og borgerforeningen holdt 70 års jubilæum med ca. 30 mødte.

